Diari Oficial de la Generalitat Valenciana


Sumari del DOGV 5039, del 30-06-2005 (2005/7365)

Informació pública del projecte de reparcel·lació forçosa i imposició de quotes d'urbanització relatiu a l'àmbit del programa d'actuació integrada del sector industrial el Comtat, del terme municipal de Manises.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7365


Organisme emissor
:   Calviga, SA

Tipus de document
:   Anunci

Informació pública del projecte de reparcel·lació forçosa i imposició de quotes d'urbanització relatiu a l'àmbit del programa d'actuació integrada del sector industrial el Comtat, del terme municipal de Manises. [2005/Q7365]
  
La mercantil Calviga, SA, com a agent urbanitzador, ha formulat projecte de reparcel·lació forçosa i imposició de quotes d'urbanització relatiu a l'àmbit del programa d'actuació integrada del sector industrial el Comtat, del terme municipal de Manises, que consta de memòria, plànols, taules i fitxes individualitzades, a l'empara del que disposa l'article 66.2.a de la Llei 6/1994, de 15 de novembre, de la Generalitat Valenciana, Reguladora de la Activitat Urbanística (DOGV número 2.394, de 24 de novembre de 1994).
  
En aplicació del que disposa l'article 48.1.c en relació amb els articles 46.3 y 69 de l'esmentada llei, se sotmet l'esmentada documentació a informació pública pel termini de 20 dies hàbils des de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, al llarg d'aquest termini, els interessats en aquest procediment podran formular qualssevol al·legacions a l'esmentada documentació, i podran consultar l'expedient a aquest efecte, tot això en els termes i condicions de l'esmentada Llei 6/1994, a la Notaria d'Alfredo Roca Ferrer, situada al carrer Major, número 65, baixos, de Manises.
  
Igualment es fa constar que qualsevol persona podrà comparéixer a l'esmentada notaria per a obtenir una còpia de l'acta de protocol·lització del projecte i documents que s'hi acompanyen, o sol·licitar que se li hi exhibisca.
  
Els propietaris podran realitzar els requeriments a què fan referència els articles 69.1.d i 70.d i e), durant el tràmit d'informació pública i abans de l'aprovació municipal del projecte de reparcel·lació forçosa.
  
En el mateix termini, la documentació esmentada dipositada en data de 13 de juny de 2005, així com l'expedient administratiu, es podrà consultar a l'Ajuntament de Manises, els dies hàbils en horari d'atenció al públic.
  
Les al·legacions pel que fa a la documentació exposada que, si escau, s'hi formulen, es presentaran davant el Registre General de l'Ajuntament de Manises.
  
Expressament es fa constar que el present anunci s'adreça, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts, així com a aquells amb adreça desconeguda o insuficient per a practicar la notificació.